సి.వి.శ్రీధర్

చిట్టమూరి విజయరాఘవులు శ్రీధర్ (సి.వి.శ్రీధర్) (23 జూలై 1933 - 20 అక్టోబర్ 2008) ఒక భారతీయ చలన చిత్ర దర్శకుడు. ఇతడు తమిళ, తెలుగు, హిందీ భాషలలో 60కిపైగా సినిమాలకు దర్శకత్వం వహించాడు. 

జీవిత విశేషాలు
శ్రీధర్ తమిళనాడు రాష్ట్రంలోని మధురాంతకం సమీపంలోని చిట్టమూర్ అనే గ్రామానికి చెందినవాడు. ఇతడు చెంగల్పట్టులోని సెయింట్ జోసెఫ్ హైస్కూలులో చదివాడు. ఇతడు 7వ తరగతి చదివే సమయం నుండే రచనలు చేయడం, నాటకాలలో నటించడం ప్రారంభించాడు. 
వృత్తి
ఇతడు తన 18వ యేట రక్తపాశం అనే తమిళ నాటకాన్ని వ్రాయగా టి.కె.షణ్ముగం దానిని అనేక చోట్ల ప్రదర్శించాడు. తరువాత ఈ నాటకాన్ని జుపిటర్ పిక్చర్స్ సినిమాగా తీసింది. ఆ సినిమాకు శ్రీధర్ సంభాషణలు వ్రాశాడు. పిమ్మట 1956లో ఈ చిత్రాన్ని ఎ.వి.యం. ప్రొడక్షన్స్ అశోక్ కుమార్, కిశోర్ కుమార్ నటులుగా భాయి భాయి అనే పేరుతో హిందీలో నిర్మించింది. ఆ చిత్రానికి కూడా ఇతడు స్క్రీన్ ప్లే, సంభాషణలను సమకూర్చాడు. తరువాత ఇతడు మాడరన్ థియేటర్స్, వీనస్ పిక్చర్స్  మొదలైన సంస్థలకు పనిచేశాడు. తరువాత చిత్రాలయ అనే స్వంత సంస్థను ప్రారంభించి కొన్ని సినిమాలను నిర్మించాడు.

మరణం
ఇతడు తన 75వ యేట 2008, అక్టోబర్ 20న చెన్నైలో గుండెపోటుతో మరణించాడు.

ఫిల్మోగ్రఫీ
శ్రీధర్ దర్శకత్వం వహించిన తెలుగు సినిమాల జాబితా: 
 సంవత్సరం సినిమా పేరు పాత్ర వివరాలు దర్శకుడు నిర్మాత కథ స్క్రీన్ ప్లే/సంభాషణలు 1954  జ్యోతి           కె.బి.తిలక్‌తో కలిసి 1960  పెళ్ళికానుక         1961  కష్టసుఖాలు        విదివెల్లి తమిళ సినిమా డబ్బింగ్ 1961  విరిసిన వెన్నెల        తెన్ నిలవు తమిళ సినిమా డబ్బింగ్ 1961  స్త్రీ హృదయం        మీంద సొర్గమ్‌ తమిళ సినిమా డబ్బింగ్ 1964  మాస్టారమ్మాయి         సుమైతాంగి తమిళ సినిమా డబ్బింగ్ 1965  మారని మనసులు           నెంజం మరప్పతిల్లై తమిళ సినిమా డబ్బింగ్  1966  మనసే మందిరం          నెంజిల్ ఒరు ఆలయం తమిళ సినిమా డబ్బింగ్  1969  ఆదర్శ పెళ్ళిళ్ళు        ఊటీ వరై ఉరవు తమిళ సినిమా డబ్బింగ్ 1970  విప్లవం వర్ధిల్లాలి         శివంద మన్ తమిళ సినిమా డబ్బింగ్ 1975  లక్ష్మి నిర్దోషి          1976  హీరో - 76        వైర నెంజమ్ తమిళ సినిమా డబ్బింగ్  1977  మనసున్న మనిషి          1977  సీత గీత దాటితే           1978  వయసు పిలిచింది             1979  ఊర్వశీ నీవే నా ప్రేయసి           1980  జన్మహక్కు           1980  హరే కృష్ణ హలో రాధ           1984  ప్రేమ సంగమం          1984  రౌడీలకు సవాల్        తడిక్కుం కరంగళ్ తమిళ సినిమా డబ్బింగ్   1985  ఆలయదీపం               1987  అందరికంటే ఘనుడు              1987  పొగరుబోతు              1988  ప్రేమాయణం          1990  మొగుడికి తగ్గ పెళ్ళామ్         

పురస్కారాలు
ఇతడు అనేక పురస్కారాలకు ప్రతిపాదించబడ్డాడు. అనేక పురస్కారాలను స్వీకరించాడు. ఇతడు అందుకున్న కొన్ని పురస్కారాలు:
 1959లో కళ్యాణ పరిసు చిత్రానికి ఉత్తమ తమిళ చిత్రంగా భారత జాతీయ చలనచిత్ర పురస్కారం
 1962లో నెంజిల్ ఒరు ఆలయం చిత్త్రానికి ఉత్తమ తమిళ చిత్రంగా భారత జాతీయ చలనచిత్ర పురస్కారం
 కళైమామణి పురస్కారం 
 1961లో నజరానా చిత్రానికి ఫిలింఫేర్ ఉత్తమ కథ పురస్కారం
 1997లో తమిళనాడు రాష్ట్ర ప్రభుత్వం వారి అరిజ్ఞర్ అన్నా అవార్డు.

మూలాలు


బయటి లింకులు

C. V. Sridhar's Sterling Face of Romance

Category:2008 మరణాలు
Category:తమిళ సినిమా దర్శకులు
Category:1933 జననాలు
Category:తెలుగు సినిమా దర్శకులు
Category:తెలుగు సినిమా రచయతలు
వర్గం:ఫిలింఫేర్ పురస్కార విజేతలు